**TATHMINI YA DAYOSISI YA KAKAMEGA.**

**KARATASI YA KWANZA.**

**MWONGOZO WA KUSAHIHISHA INSHA.**

1. Hii ni insha ya hotuba. Muundo ufuatao uzingatiwe.
2. Kichwa/Mada/Anwani ya hotuba km. Hotuba kuhusu Athari za ufisadi na jinsi ya kukabiliana nao. (Anwani iandikwe kwa herufi kubwa na kisha ipigiwe mstari.
3. Utangulizi
* Itifaki izingatiwe katika kuwatambua watu muhimu waliopo.
* Mhutubi ajitambulishe kwa hadhira yake na lengo la hotuba yake.
* Pawe na maamkizi.
* Alama za mtajo zaweza kutumiwa mwanzoni mwa hotuba na mwisho mwa hotuba ama zisitumiwe.
1. Mwili
* Hii ni sehemu ya maudhui/hoja.
* Athari za ufisadi zitajwe na kufafanuliwa ipasavyo na kisha mapendekezo yatolewe.
1. Hitimisho
* Mhutubi atoe shukrani kwa hadhira yake kwa kutenga muda wao ili kumsikiza.
* Atilie mkazo kiini cha hotuba yake.

**Athari za ufisadi**

* Ukosefu wa dawa hospitalini.
* Ujenzi duni wa barabara nchini.
* Kuongezeka kwa ajali barabarani.
* Watu kupewa ajira ambazo hawajasomea na kusababisha huduma mbovu.
* Mijengo kuporomoka na kusababisha mauti na hasara .
* Nchi kufifia kiuchumi.
* Taifa kuwa na sifa hasi ughaibuni.
* Pengo kati ya matajiri na maskini kupanuka zaidi.
* Nchi kunyimwa msaada na mataifa/mashirika ya ufadhili (kadiria hoja za mtahiniwa

**Mapendekezo**

* Kupiga kalamu mafisadi.
* Kufungwa gerezani.
* Faini kubwa kwa mafisadi.
* Kutowaruhusu mafisadi kuwania kiti chochote cha uongozi.
* Mali iliyopatikana kifisadi itwaliwe na serikali.
* Umma kuhamasishwa athari za ufisadi kupitia vyombo vya habari.
* Somo kuhusu maadili lifunzwe katika shule za msingi, upili na hata vyuo vikuu. (kadiria hoja za mtahiniwa.
1. **Swali la mjadala/mdahalo.**
* Mtahiniwa aunge mkono mada kwa kutoa hoja nyingi zinazoonyesha madhara ya mitandao kisha atoe hoja chache za faida.
* Mtahiniwa apinge mada kwa kutoa kutoa hoja nyingi za faida na chache za hasara.
* Mtahiniwa atakayezungumzia upande mmoja tu k.m. Faida na akose kutoa hasara, asipite C+ 10.

**Hasara za mitandao**

* Inaendeleza utapeli k.m Umeshinda katika mchezo wa bahati nasibu na kumbe ni ulaghai.
* Inaendeleza wizi wa mitihani ya kitaifa nchini.
* Imezorotesha utamaduni wa kiafrika k.m mavazi.
* Unaendeleza uozo k.m. ponografia.
* Matendo ya kihalifu hupangwa kupitia mitandao hii.
* Watu hupoteza fedha zao zilizo katika akaunti zao kupitia mitandao hii. (kadiria hoja za mtahiniwa.)

**Faida za mitandao**

* Imerahishisha mawasiliano.
* Imenawirisha biashara.
* Ulipaji nauli umerahisishwa.
* Nafasi za ajira zimebuniwa.
* Imeendeleza utafiti wa kimasomo na kisayansi.
* Upashaji wa habari umerahisishwa.
* Mambo muhimu huhifadhiwa kwa mitandao hii.
* Wanaosaka ajira hujuzwa sehemu zilizo na nafasi za kazi.

(kadiria hoja za mtahiniwa).

1. **Swali la methali**
* Achezeaye tope humrukia.
* Maana: Mtu anayechezea tope huishia kuchafuliwa nalo.
* Matumizi: Methali hii huwakanya watu dhidi ya kuandamana au kuhusiana na watu wenye sifa mbaya. Anayehusiana na mtu mbaya huishia kuambukizwa ubaya huo.
* Mtahiniwa atunge kisa kinachodhihirisha matumizi haya.
1. **Insha ya mdokezo.**
* Mtahiniwa aonyeshe mtu/watu waliokuwa taabani nje na hatua aliyoichukua kuwanusuru.
* Mtahiniwa azingatie nafsi ya kwanza umoja.